alibayram/wikipedia-40-langs huggingface dataset:
Кайзерслаутерн

Кайзерслаутерн () е град в Югозападна Германия. Населението му е около 100 000 души, но освен тях в града живеят и около 50 000 жители на САЩ – военни или чиновници, служещи на Въоръжените сили на САЩ.

Спорт 
Футболният отбор на града носи неговото име Кайзерслаутерн.

Личности, родени в Кайзерслаутерн 
 Фриц Валтер (1920-2002), германски футболист

Побратимени градове 
  Девънпорт (Айова), САЩ
  Сен Кантен, Франция
  Нюхам, Великобритания
  Bunkyo-ku (Токио), Япония
  Бранденбург (град), Германия
  Плевен, България
  Колумбия (Южна Каролина), САЩ
  Силкеборг, Дания
  Гимараеш, Португалия
  Баня Лука, Босна и Херцеговина
  Битоля, Северна Македония
  Игуалада, Испания
  Родъръм, Великобритания

Външни препратки 
 Официален сайт на града

Градове в Рейнланд-Пфалц
Геконови

Геконови (Gekkonidae) са семейство малки до средно големи гущери, срещащи се на места с топъл климат по целия свят. В България се среща един вид - балкански гекон (Cyrtopodion kotschyi).

Геконите са единствените гущери, които издават звуци при общуването помежду си. Повечето видове нямат клепачи, а прозрачна мембрана, покриваща окото. Някои имат способността да изстрелват дразнеща течност от края на опашките. Повечето гекони са от жълтокафяви до тъмносиви, макар че има и ярко оцветени. Някои видове могат да променят цвета си, за да се слеят с окръжаващата ги среда, или в зависимост от температурата. Няколко вида имат възможност за партеногенеза, което подобрява способността им да се разпространяват в нови откъснати области.

Повечето гекони имат специална структура на пръстите, която им позволява да се изкачват по вертикални повърхности и дори да се движат по таваните на помещения. Геконът обикновено спи през деня, а е активен нощем. Геконът си сменя кожата на всеки 2 до 4 седмици, като при наближаването на смяната цветът на кожата става леко замъглен.

Храната на гекона се състои основно от буболечки, като особено вкусни за тях са щурците.

Списък на родовете 
Семейство Геконови включва 905 вида гекони, групирани в 52 рода:

 Afroedura Loveridge, 1944
 Afrogecko Bauer, Good & Branch, 1997
 Agamura Blanford, 1874
 Ailuronyx Fitzinger, 1843
 Alsophylax Fitzinger, 1843
 Asiocolotes Golubev, 1984
 Blaesodactylus Boettger, 1893
 Bunopus Blanford, 1874 – Южноазиатски гекони
 Calodactylodes Strand, 1926
 Chondrodactylus Peters, 1870
 Christinus Wells & Wellington, 1984
 Cnemaspis Strauch, 1887
 Colopus Peters, 1869
 Crossobamon Boettger, 1888
 Cryptactites Bauer, Good & Branch, 1997
 Cyrtodactylus Gray, 1827
 Cyrtopodion Fitzinger, 1843
 Dixonius Bauer, Good & Branch, 1997
 Ebenavia Boettger, 1877
 Elasmodactylus Boulenger, 1895
 Geckoella Gray, 1867
 Geckolepis Grandidier, 1867
 Gehyra Gray, 1834
 Gekko Laurenti, 1768 – Гекони
 Goggia Bauer, Good & Branch, 1997
 Hemidactylus Gray, 1825 – Листопръсти гекони
 Hemiphyllodactylus Bleeker, 1860
 Heteronotia Wermuth, 1965
 Homopholis Boulenger, 1885
 Lepidodactylus Fitzinger, 1843
 Luperosaurus Gray, 1845
 Lygodactylus Gray, 1864
 Matoatoa Nussbaum, Raxworthy & Pronk, 1998
 Mediodactylus Szczerbak & Golubev, 1977
 Nactus Kluge, 1983
 Narudasia Methuen & Hewitt, 1914
 Pachydactylus Wiegmann, 1834
 Paragehyra Angel, 1929
 Paroedura Günther, 1879
 Perochirus Boulenger, 1885
 Phelsuma Gray, 1825 – Дневни гекони
 Pseudoceramodactylus Haas, 1957
 Pseudogekko Taylor, 1922
 Ptenopus Gray, 1866
 Ptychozoon Kuhl & van Hasselt, 1822
 Rhacodactylus Fitzinger, 1843 – Новокаледонски гекони
 Rhinogecko de Witte 1973
 Rhoptropella Hewitt, 1937
 Rhoptropus Peters, 1869
 Stenodactylus Fitzinger, 1826
 Tropiocolotes Peters, 1880
 Urocotyledon Kluge, 1983
 Uroplatus Dumeril, 1806 – Листоопашати гекони

Източници
Джон Бъни

Джон Бъни () е американски комик и първата звезда в нямото кино на САЩ.

Бъни е роден на 21 септември 1863 г. в Ню Йорк.

Умира от нефрит на 26 април 1915 г. в Бруклин, Ню Йорк.

Джон Бъни участва в над 100 популярни комедии с актрисата Флора Финч.

Външни препратки 

 johnbunny.net
 

Американски актьори и актриси
Актьори от нямото кино
Американски комици
Родени в Ню Йорк
Починали в Ню Йорк
Починали от болести
Пийт Сампрас

Пийт Сампрас () е американски тенисист.

Роден е на 12 август 1971 г. във Вашингтон в семейството на гръцките имигранти Сам и Джорджия Сампрас.До скоро се считеше за един от най-успешните тенисисти, спечелил най-много титли от Големия шлем – общо 14. Бившият рекордьор е изместен от – Роджър Федерер, спечелил до 2018 г. 20 титли от Големия шлем.

Кариера 
Започва да тренира тенис на 7-годишна възраст. Оттегля се от тениса на върха на кариерата си през 2002 г.

Стил на игра 
Играе с дясна ръка, като бекхенда му е с една ръка. Той е много атлетичен и подвижен по корта.

Успехи

Финали в големия шлем (18)

Победи (14)

Загуби (4)

Финали в турнирите от Мастърс сериите

Победи (11)

Загуби (8)

Рекорди 
Пийт Сампрас държеше рекорда за най-дълго задържане на върха на световна ранглиста по тенис за мъже – уникалните 286 седмици, които са приблизително 5 години и половина. Бил е номер 1 от 12 април 1993 година до 12 октомври 1998 година.

Външни препратки 

 
  Профил в ATP
  Списък с участия за Купа Дейвис
  Официален сайт 
  Фенсайт на Сампрас
  Всички участия на Сампрас в турнирите от големия шлем
  Международна тенис зала на славата профил
  Уимбълдън профил
  BBC профил
 Колекция клипчета с участието на Пит Сампрас

Родени във Вашингтон (ОК)
Американски тенисисти
Гърци в САЩ
Патрик Рафтър

Патрик Майкъл Рафтър () е австралийски тенисист, роден на 28 декември 1972 г. в щата Куинсланд. Той има няколко братя и сестри и живее в Бермуда.

Има две титли от откритото първенство на САЩ (1997 и 1998 г.) и достига финалите в Уимбълдън през 2000 и 2001 г.

Рафтър се оттегля от тениса в края на 2002 г. След това Рафтър играе няколко мача на двойки, но не смята да се завръща в този спорт.

На 24 април 2004 г. се жени за дългогодишната си приятелка Лара Фелтъм в курорт във Фиджи.

Австралийски тенисисти
Джон Макенроу

Джон Макенроу () е американски тенисист. Той е роден на 16 февруари 1959 г. във Висбаден, Германия, но израства в Куинс, Ню Йорк. Между 1981 и 1984 г. Макенроу е номер едно в тениса за мъже четири пъти. Той е известен заради епичните си мачове с Бьорн Борг, Джими Конърс и Иван Лендъл.

Външни препратки 
 
 
  Списък с участия за Купа Дейвис

Американски тенисисти
Родени във Висбаден
Иван Лендъл

Иван Лендъл (, []) е чешки тенисист, който е бил № 1 в света няколко години, общо 270 седмици.

Роден е на 7 март 1960 г. в гр. Острава, Чехия, тогава в Чехословакия.

Лендъл става професионален тенисист през 1978 г. За пръв път става №1 в света на 28 февруари 1983 г.

През 2001 г. е включен в Международната тенис зала на славата.

На 31 декември 2011 Лендъл става треньор на Анди Мъри.

Източници

Външни препратки 
 
  Профил в ATP
  Списък с участия за Купа Дейвис
  International Tennis Hall of Fame Профил

Американски треньори по тенис
Американски тенисисти
Чехословашки тенисисти
Чешки тенисисти
Чехи в САЩ
Родени в Острава
Хора от Гринуич (Кънектикът)
Род Лейвър

Род Лейвър () е бивш австралийски тенисист, роден на 9 август 1938 г. в Рокхемптън, щата Куинсланд в Австралия. Смятан е от мнозина за един от най-великите тенисисти в историята на този спорт. Той заедно с Рой Емерсън и Новак Джокович са единствените тенисисти, които са печелили всички турнири от Големия шлем поне по два пъти.

Той е последният мъж, печелил Голям шлем в тениса (1969 г.)

Победи в турнири от големия шлем (11) 

Австралийски тенисисти
Густаво Куертен

Густаво Куертен () (Густаво Кюртен, Густаво Кертен) е професионален бразилски тенисист. Той е роден на 10 септември 1976 г. във Флорианополис, Бразилия. Започва да играе тенис на 6-годишна възраст.

Куертен е водач в световната ранглиста за мъже в продължение на 43 седмици. Трикратен победител на Откритото първенство на Франция през 1997, 2000 и 2001 година.

През 2004 г. претърпява операция на бедрото, която го принуждава да се откаже от тениса. През 2007 г. се завръща на корта без особен успех.

Външни препратки 
 
  Профил в ATP
  Списък с участия за Купа Дейвис

Куертен, Густаво
Родени във Флорианополис
Рихард Крайчек

Рихард Крайчек () е нидерландски професионален тенисист.

Той е роден на 6 декември 1971 г. в Ротердам. През 1996 г. печели титлата в турнира от големия шлем на турнира в Уимбълдън.

По-малката му сестра Михаела Крайчек също е известна професионална тенисистка.

Външни препратки 
 
 

Нидерландски тенисисти
Родени в Ротердам
Евгени Кафелников

Евгени Кафелников () е руски тенисист, играч на голф и покер.

Роден е в Сочи, Съветска Русия, СССР на 18 февруари 1974 г.

През 1996 г. печели откритото първенство на Франция, а през 1999 г. – Откритото първенство на Австралия. Става олимпийски шампион на сингъл от олимпиадата в Сидни през 2000 г., като побеждава на финала Томи Хаас.

Шампион на Русия по голф (2011). Почетен член на Асоциацията по голф на Русия, първи вицепрезидент и член на Президиума на Асоциацията по голф на Русия.

Източници

Външни препратки 
 Официален сайт
 
 
  Списък с участия за Купа Дейвис

Спортисти на летните олимпийски игри 2000
Руски спортни функционери
Руски олимпийски шампиони
Руски тенисисти
Съветски тенисисти
Руски спортисти
Покер играчи
Голфъри
Почетни граждани на Сочи
Родени в Сочи
Биохимия на растенията

Биохимията на растенията е дял от общата биохимия и изучава химичните съединения и техните превръщания в растителния организъм.

Биохимията на растенията изследва:

 Химичен състав на растенията
 Белтъци (протеини) и ензими (ферменти)
 Основни биохимични реакции и процеси
 Биосинтез и разграждане на:
 въглехидрати
 органични киселини
 липиди
 нуклеинови киселини
 аминокиселини и белтъци
 изопреноиди
 фенолни съединения
 алкалоиди и гликозиди
 витамини
 Интеграция и регулация на биохимичните процеси в растението

Вижте също 
 Аграрни науки
 Списък на земеделски теми

Биохимия
Аграрни науки
Tilix

Тиликс (Tilix) е бивша българска Линукс дистрибуция на ГНУ/Линукс, базирала се преди на популярните KANOTIX и Debian, а впоследствие – на Kubuntu. Тя е ориентирана към начинаещи потребители и такива, които предпочитат да работят на български език. В същото време тя съдържаше всичко, налично в другите дистрибуции – колекция от GNU/Linux софтуер, автоматично разпознаване на хардуера, поддръжка на много графични карти, звукови карти, SCSI и USB устройства и друга периферия.
Последната версия беше Тиликс 2.1, а новостите в нея бяха:

 Синхронизация с Ubuntu Feisty Fawn (19 април 2007)
 Ядро 2.6.20
 X.org 7.2
 KDE 3.5.6
 OpenOffice.org 2.2.0
 Zeroconf поддръжка.
 Beryl 3D desktop по подразбиране
 Поддръжка на Strigi Desktop Search
 Подобрен инсталатор и контролния панел.
 digiKam 0.9.1 за снимки
 Kopete за IM
 Amarok 1.4.7
 ntfs-3g с автоматична настройка – ползвайте командата ntfs-config
 Нов дизайн от the_mouse
 K3b 1.0.3
 Knetworkmanager по подразбиране.
 Игри: Scummvm
 Частична възможност за гледане на Blu-ray и HD DVD дискове
 и други дребни детайли.

От 2008 година дистрибуцията е изоставена и вече не се поддържа. Официалният сайт също вече е неналичен към днешна дата, като уебадресът на дистрибуцията се използва от чуждестранен блог на английски език свързан с домакинство.

Други български ГНУ/Линукс дистрибуции 
 VS Live (официална страница – не съществува )
 Flax (официална страница – не съществува )
 Binki (официална страница – не съществува )
 УСУ (официална страница)

Външни препратки 
 Бивш официален сайт (несъществуващ, сега зает от блог за домакинство на английски език)

GNU/Linux дистрибуции
Физиология на растенията

Физиологията на растенията е дял от биологията, който се занимава с физиологичната организация на растителната клетка, растителния орган и цялото растение.

Науката изследва:
 Физиология на растителната клетка
 Въглеродно хранене на растенията (фотосинтеза)
 Дишане на растенията
 Воден режим на растенията
 Минерално хранене на растенията
 Растеж на растенията
 Развитие на растенията
 Устойчивост на растенията към стресови фактори

Вижте също 
 Аграрни науки
 Списък на земеделски теми

 
Земеделие
Аграрни науки
ПФК „Вихър“ (Горубляне)

ПФК „Вихър“ (Горубляне) е футболен отбор от квартал Горубляне, основан през 1923 г. През 1947 г. той е преобразуван във физкултурно дружество. С изключение на периода от края на 1949 г. до началото на 1957 г., когато в България съществуват доброволни спортни организации на ведомствен принцип, неизменно носи името Вихър. В 1957 г. дружеството за физическа култура и спорт Вихър е възстановено. На негова основа през 1985 г. се формира едноименният футболен клуб, който започва да се развива самостоятелно. През сезон 2006/07 отборът завърши на 7 място в Западната „Б“ група. Най-големият успех за Националната купа е класирането за осминафинала през 1997/98 г. На 14 май 2007 г. официално бе потвърдено сливането между Вихър и Академик (София). Бизнесменът Манол Велев, който е председател на Съюза на частните предприемачи, беше избран за председател на ПФК „Академик 1947“ на извънредно общо събрание. Така през сезон 08 Академик (София) зае мястото на Вихър в Западната „Б“ група, Вихър бе учреден отново и се включи в „А“ ОФГ-София-град.

Известни футболисти

Външни препратки 
 Български клубове – Вихър (Горубляне)

Вихър Горубляне
Основани в България през 1923 година
Денис Куейд

Денис Уилям Куейд () е американски актьор.

Биография 
Роден на 9 април 1954 г. в Хюстън, Тексас. Куейд се жени за актрисата Мег Райън през 1991, но през 2001 г. се развежда с нея. Те имат едно дете, Джак Хенри, роден на 24 април 1992 г. През 2004 г. Куейд се жени за брокера на недвижимо имущество Кимбърли Бафингтън. От 1978 до 1983 г. е женен за актрисата П. Дж. Соулс.

Избрана филмография

Източници

Външни препратки 

 
 

Американски актьори и актриси
Родени в Хюстън
Плът на раздора

„Плът на раздора“ () е американски филм от 1993 г., режисьор и сценарист на който е Стив Клоувс. Музиката към филма е написана от Томас Нюман, а оператор е Филипе Руселот.

В Плът на раздора участват Денис Куейд, Мег Райън, Гуинет Полтроу, Джеймс Каан, Скот Уилсън и Кристофър Райдел.

Американски криминални филми
Филми от 1993 година
Фитопатология

Фитопатологията е наука, изучаваща болестите по растенията; причините, които ги пораждат, и борбата срещу тях.

Фитопатологията широко прилага методите на другите науки – ботаника, физиология, биохимия и др. родствени дисциплини. Специфични методи на фитопатологията са:
 метод на чистите култури – причинителят се изолира от болното растение в изкуствена хранителна среда;
 метод на изкуственото заразяване;
 метод на провокацията;
 метод на оцветяване на паразита.

Същността на науката се изразява в изследванията върху:
 Болести по растенията
 Загуби от болестите по растенията
 Борба с болестите по растенията

Вижте също 
 Аграрни науки
 Списък на земеделски теми

Земеделие
Растителна защита
Аграрни науки
Болести по растенията

Според формулировката на Наумов, болестта (заболяването) при растенията е резултат от продължителни или постоянни изменения, предизвикани най-често от друг растителен организъм с чужда природа при определени причини и при наличие на определен и специфичен за всеки случай процес.

Класификация на болестите по растенията 
 Класификация по етиология (по причинител):
 Неинфекциозни (незаразни) – причинени от неблагоприятни за растението абиотични фактори;
 Инфекциозни (паразитни) – причинени от фитопатогени от различни естество.

 Класификация по култури
Тази класификация е удобна за практически нужди, тъй като болестите се разглеждат по гостоприемник и се класифицират както в растениевъдството: болести по зърнено-житните култури, по зеленчуковите култури и т.н.

 Класификация по външни признаци (симптоми)
Тази класификация дели болестите на некрози, увяхвания, гниенета, напетнявания, налепи и др. Тя също има приложно значение

Вижте също 

 Списък на земеделски теми
 Фитопатология
Инфекциозни болести по растенията

Инфекциозните болести по растенията са раздел на болести по растенията.

Обща проблематика 
 Паразитизъм
 Специализация на фитопатогените
 Патогенез
 Физиология на болното растение
 Имунитет при растенията

Фитопатогени 
 Вирусите като фитопатоген
 Микоплазмите като фитопатоген
 Бактериите като фитопатоген
 Актиномицетите като фитопатоген
 Гъбите като фитопатоген
 Лигави гъби
 Същински гъби

Виж също така 
 Фитопатология
 Болести по растенията
 Списък на земеделски теми

Болести по растенията
Брад Делсън

Брад Филип Делсън () е роден на 1 декември 1977 г. в Лос Анджелис, Калифорния. Той е китаристът на групата „Линкин Парк“ (Linkin Park) (освен на китара свири и на тромба). Заедно с Майк Шинода е създателят на „Линкин Парк“. За да се посвети на музикалната си кариера, е трябвало да завърши извънредно образованието си по право. Неговият прякор e Big Bad Brad – Големия Лош Брад (когато дава автографи се рзписва с три гилеми „B“).

Преди да създаде „Линкин Парк“ е свирил в „Прикс“. По-късно свири и в „Релати Дегрий“, (заедно с Роб Бъртън).

Източници 

 www.linkinpark-bg.tk 

Американски китаристи
Членове на Линкин Парк
Джоузеф Хан

Джоузеф Хан (), наричан още мистър Хан (Mr. Hahn), е американски музикант от корейски произход. Той е диджеят на групата Linkin Park.

Хан е роден на 15 март 1977 г. в Далас, Тексас, но израства в Глендейл, Калифорния. Влиза в Linkin Park (по времето на „Xero“) благодарение на срещата си с Майк Шинода в колежа по изкуство. Участва много в записването на клиповете на бандата. Повечето клипове са създадени по негова идея. Неговият глас звучи в „Cure for the itch“ от албума „Hybrid Theory“.

Източници 

Американски диджеи
Американски музиканти
Членове на Линкин Парк
Родени в Далас
Дейв Фаръл

Дейв Майкъл Фаръл (), известен още като Финикс (Phoenix), е американски музикант. Той е басист на групата Линкин Парк.

Роден на 8 февруари 1977 г. в Плимут, Масачузетс, той се премества със семейството си в Мишън Виехо, Калифорния, когато е на 5 години. Започва да свири на китара, но докато е все още в първата си група, Tasty Snax, се прехвърля на бас китара. Може да свири още на чело и цигулка.

Завършва училище през 1999 г., както и Университета на Калифорния в Лос Анджелис в 2003 г. Там той се запознава с Брад Делсън и става член на групата Xero (днес Линкин Парк). Бил е член още на Christian ska band, известна като Tasty Snax. За да се посвети на Снакс дори пренебрегва в началото Линкин Парк. За записите на своя първи албум и за първата част от тура си, в Линкин Парк свирят различни басисти, но те останават за дълго. След това Финикс се завърнал за постоянно при тях.

Както си личи от прякора му, Финикс (феникс), той има две татуировки на птицата на гърба си.

Източници 
 Статията се основава на любезно предоставения материал от linkinpark-bg.tk 

Американски музиканти
Членове на Линкин Парк
Роб Бърдън

Роб Бърдън (собственото име и презимето на английски, фамилията , само фамилията Бурдон) е роден на 20 януари 1979 в Калабасас, Калифорния. Той е барабанистът на Linkin Park (най-младия в групата). Роб започва да свири на барабани още от начално училище, влизайки в музикална група едва на 13-годишна възраст. Любовта му към барабаните се заражда може би след посещението зад кулисите на концерт на Aerosmith (неговата майка е познавала барабаниста на групата, Джоузефи Крамър).

Роб продължава обучението си в гимназията на Майк Шинода и Брад Делсън. Майк (не Майк Шинода) допълва: „Ходих на пробите на бандата, в които свиреше заедно с Брад. Познавахме се и бяхме приятели. Тяхната музика ми харесваше, но преди всичко отивах, защото бях възхитен от музиката на Роб.“ Освен на барабани, Роб свири и на пиано.

Американски барабанисти
Членове на Линкин Парк
Майк Шинода

Майкъл Кенджи Шинода () е американски музикант и рапър, роден на 11 февруари 1977 в Агура Хилс, Калифорния. Известен е с участието си в Linkin Park и със собствения си проект Fort Minor. Преди Линкин Парк се е занимавал и с бийтове, както и с рапиране в други групи. Свири на китара и синтезатор (учил е 10 години пиано).

Биография

Ранни години 
Баща му, Лесли Шинода е американец от японски произход, а майка му, Ким Шинода е унгарка. Роден е в предградието на Лос Анджелис, Агуара Хил. Има по-малък брат Джейсън.

Историята на Линкин Парк започва от неговата стая, която използва като звукозаписно студио, когато били „Xero“. Майк завършва гимназия в Агуора, от където познава Брад Делсън и Роб Бъртън. Впоследствие, поради големия си интерес към изкуството, се записва да учи в „Pasadena Art College of Design“, където среща Джоузеф Хан. Майк работи в най-различни сфери, между които и графичен дизайн, но ориентирането му към музиката завършва с успех. За това, как се е увлякъл по музиката казва: „Когато бях по-малък, слушах много Led Zeppelin и Сантана. Никога не съм минавал на метъл“. За любими групи посочва: „Deftones, The Roots, точно защото са много различни помежду си. Но преди всичко съм голям фен на Depeche Mode“.

Линкин Парк 
Майк се занимава също и с логото на Linkin Park. Именно той е авторът на войника върху обложката на „Hybrid Theory“.

Fort Minor 
Шинода формира страничния проект Fort Minor през 2004 – 2005, тъй като в Линкин Парк не може напълно да изрази хип-хоп способностите си. Дебютният албум се казва „The Rising Tied“.

Източници 

Американски музиканти
Членове на Линкин Парк
Физиология

Физиологията е медицинска и биологична наука, която изучава функционалноста и нормалното протичане на жизнените процеси у човека, животните и растенията. Конкретно тук медицинската физиология се обособява от биологията като основна медицинска специалност. Като тук могат да се разграничават например физиология на двигателната система и други специфични области в медицинската физиология.

При микроорганизмите, според някои бактериолози се обособява и “бактериална физиология“, което разширява дефиницията в биологията. 

Съответно физиолофията бива физиология на човека, физиология на животните, растителна физиология и според някои автори бактериална физиология. 

Най-общо казано, физиологията е наука за функциите на живите организми. Тя разкрива взаимодействието и единството на изграждащите организма структури, процесите на интеграция и адаптация към околната среда. Според структурното ниво, обектът на изучаване се дели на клетъчна, тъканна, органна, системна и организмова физиология.

Други важни клонове на физиологията 
 еволюционна физиология
 експериментална физиология
 електрофизиология
 физиология на околната среда хората, животните, и организмите и тяхната физиология в обкръжващата среда
 клетъчна физиология
 космическа физиология като част от космическата медицина
 неврофизиология
 антомия и патофизиология
 репродуктивна физиология
 физиология на възрастта
 физиология на спорта
 физиология на труда и др.

Методи на физиологично изследване 
Основните методи на физиологията са наблюдението и експериментът.

Бележки
Финикс (пояснение)

Понятието може да се отнася за:

 Финикс (Аризона), град в щата Аризона, САЩ
 Финикс (Орегон), град в щата Орегон, САЩ
 Финикс (градска писта), писта във Финикс
 Дейв Фаръл (известен като „Финикс“), американски музикант (Линкин парк)
 Финикс (космически апарат), космически апарат, изпратен на Марс
Hybrid Theory

Hybrid Theory e името на първият албум на Linkin Park. „Hybrid Theory“ излиза на 24 октомври 2000 г. и е най-продаваният албум за 2001 година, когато са продадени над 20 милиона копия като към този момент албума е продал над 24 милиона копия.

Музикален стил на албума 
Повечето песни в албума са сливане на хард рок и хип-хоп. Този шаблон се употребява напълно в някои парчета, като One Step Closer и Runaway.

Hybrid Theory е забележителен и с факта, че в него няма никакви ругатни, които са много типични за ню метъл бандите.

Списък на песните в албума 
 Диск 1

 1 Papercut – 3:05
 2 One Step Closer – 2:36
 3 With You – 3:23
 4 Points of Authority – 3:20
 5 Crawling – 3:29
 6 Runaway – 3:04
 7 By Myself – 3:10
 8 In the End – 3:36
 9 A Place for My Head – 3:05
 10 Forgotten – 3:14
 11 Cure for the Itch – 2:37
 12 Pushing Me Away – 3:12

 Диск 2 (Пуснат е в ограничен тираж)

 Papercut (На живо от Docklands Arena, Лондон) – 3:13
 Points Of Authority (На живо от Docklands Arena, Лондон) – 3:30
 A Place For My Head (На живо от Docklands Arena, Лондон) – 3:11
 My December (Майк Шинода) – 4:20
 High Voltage (Майк Шинода) – 3:45

Продажби 
 Златен – 12 януари 2000
 Платинен – 1 октомври 2001
 2x Платинен – 6 август 2001
 3x Платинен – 08.24.2001
 4x Платинен – 10.24.2001
 5x Платинен – 12 юни 2001
 6x Платинен – 1 август 2002
 7x Платинен – 01.31.2002
 8x Платинен – 04.30.2002

Албумът е най-продавания в САЩ за 2001 г. и 5-и по продаваемост за 2002 г. Hybrid Theory е най-популярния неометъл албум, подобно на албумите създадени от Лимп Бизкит, Кид Рок, Papa Roach, P.O.D. и Корн.

Hybrid Theory е удостоен със статуса „Диамант“ (10 пъти платинен) в САЩ. За началото на 21 век е най-продавания дебютен албум, продал над 20 млн. копия до октомври 2006. Освен това той е разглеждан като най-комерсиалния албум от неометъл жанра. MTV2 го класира в листата си за „22 Най-велики CD-та“ за последните 20 години.

Вижте също 
 Reanimation
 Meteora

Албуми на Линкин Парк
Музикални албуми от 2000 година
Дебютни албуми
Reanimation

„Reanimation“ (в превод „Реанимация“) е албум на американската нео-метъл група Linkin Park. Включва преработки на всички парчета от първия им албум – „Hybrid Theory“.

Идеята на Linkin Park е била да се отклони напълно от досегашния си стил. По този проект те работят съвместно с много други изпълнители. Още след излизането на „Hybrid Theory“, единственият въпрос, който е притеснявал групата, е този как да бъдат различни. В „Renimation“ групата използва нови инстументи, технологии и т.н. Още от самото начало групата е имала идеята да направи ремикс на „Hybrid Theory“. Искали са да покажат различните страни на една песен, как може да звучи, как може да се промени... В повечето песни е променен и текстът. Участват рап, рок и DJ изпълнители: Jay Gordon, Evidence, Josh Abraham, Kutmasta Kurt, Alchemist, X-ecutioners, Pharoahe Monch, DJ Babu, Aaron Lewis, Planet Asia, Rasco, Chali 2NA, Black Thought и Aceyalone. Друга особеност на „Reanimation“ е неговата структура – с интро, което е основният мотив от последната песен.

Албумът съдържа и мултимедийно приложение с клипа на PTS.OF.ATHRTY. Обложката е съставена от шест основни лица, на всяка от която е нарисуван „Street Soldier“. На главното лице той е съставен от шест части, всяка от която представлява един член от групата. Албумът е продуциран от самия Майк Шинода, което е позволило пряк контрол над него, създаден е с подкрепата на Warner Bros, Machine Shop Recordings, enhancedCD, Quick Time и Macromedia.

Още за албума 
 GOLD – 9 юни 2002
 PLATINUM – 9 юни 2002
 Най-продаваният албум с ремикси в световната музикална история.

Песни 
 Opening – 1:07
 Pts.of.Athrty (с участието на Jay Gordon) – 3:44
 Enth E Nd (Kutmasta Kurt с участието на Motion Man) – 4:00
 Chali – 0:24
 Frgt/10 (Alchemist с участието на Chali 2na) – 3:33
 P5hng Me A*wy (Mike Shinoda с участието на Stephen Richards) – 4:38
 Plc. 4 Mie HÆd (усилвател на живо с участието на Zion) – 4:21
 X-Ecutioner Style (с участието на Black Thought) – 1:51
 H! Vltg3 (Evidence Pharoahe Monch и DJ Babu) – 3:31
 Riff Raff – 0:22
 Wth>You (Chairman Hahn с участието на Aceyalone) – 4:08
 Ntr\Mssion – 0:25
 Ppr:Kut (Cheapshot and Jubacca с участието на Rasco и Planet Asia) – 3:32
 Rnw@y (Backyard Bangers featuring Phoenix Orion) – 3:14
 My Dsmbr – 4:18
 Stef – 0:10
 By_Myslf (Josh Abraham и Mike Shinoda) – 3:45
 Kyur4 Th Ich (Chairman Hahn) – 2:32
 1stp Klosr (The Humble Brothers с участието на John Davis) – 5:47
 Krwlng (Mike Shinoda с участието на Aaron Lewis) – 5:43

Вижте също 
 Meteora

Източници 
 linkinpark-bg.tk 

Албуми на Линкин Парк
Музикални албуми от 2002 година
Отмъщението (филм, 2001)

Отмъщението () е бразилско-френско-швейцарски филм от 2001 г.

Филмът е режисиран от Валтер Салес, а оператор е Валтер Карвальо.

Външни препратки 
 
 

Бразилски филми
Френски драми
Швейцарски филми
Филми от 2001 година
Драми
Откраднато лято

„Откраднато лято“ () е американски филм от 2002 г., режисиран от Пийт Джоунс. Във филма участват Бони Хънт, Кевин Полак и Брайън Денехи.

Външни препратки 
 
 Информация за филма при Sunnyfilms 

Американски драми
Филми от 2002 година
Бяхме войници

„Бяхме войници“ () е американско-немски пълнометражен игрален филм от 2002 година.

Режисьор на „Бяхме войници“ е Рандал Уолас, а самият филм е създаден по книгата на ген.-лейт. Харолд Мур и Джоузеф Галоуей „Бяхме войници... и млади“.

Действието във филма се развива във Виетнам.

Времетраенето му е 138 минути.

Актьорски състав 
 Мел Гибсън — Подполковник Хал Мур
 Маделин Стоу – Джули Мур
 Грег Киниър – Майор Брус Крандъл
 Сам Елиът – Сержант-майор Бейсил Пламли
 Крис Клайн – 2-ри лейт. Джак
 Бари Пепър – Джоузеф Галоуей

Външни препратки 
   
   
 „Бяхме войници“ в Rotten Tomatoes
 „Бяхме войници“ в cinefish.bg
 „Бяхме войници“ в liternet.bg
 „Бяхме войници“ в kino.dir.bg

Филми от 2002 година
Германски военни филми
Американски филми за Виетнамската война
Филми за Виетнамската война
Да напуснеш Лас Вегас

„Да напуснеш Лас Вегас“ () е френско-американско-британски филм от 1995 г.

Режисьор и сценарист на филма е Майк Фигис, а главните роли се изпълняват от Никълъс Кейдж и Елизабет Шу.

Кейдж получава Оскар за най-добра мъжка роля за играта си във филма, както и Златен глобус. „Да напуснеш Лас Вегас“ печели номинации за най-добра женска роля (Елизабет Шу), най-добра режисура (Фигис) и най-добър сценарий (Фигис).

Външни препратки 
 Официален сайт
 
 Рай или Лас Вегас?

Американски драми
Френски драми
Британски драми
Филми от 1995 година
Малена

„Малена“ () е италиано-американски филм от 2000 г. по книгата на Лучано Винченцони. В главните роли са Моника Белучи и Джузепе Сулфаро.

Сюжет 
Едно момче се влюбва в много красива, но по-възрастна от него зряла жена. Тази сладко-горчива комедия с драматични елементи се развива по времето на Втората световна война. 13-годишният Ренато Аморозо живее в малко сицилианско градче. Като подарък за рождения си ден получава велосипед, но в същото време пред очите му за първи път се появява новопристигналата в града Мадалена „Малена“ Скордия, чийто баща е местен учител в училището. Ренато се влюбва в нея от пръв поглед и оттук нататък я следва като сянка. Младата и красива жена, чийто съпруг е на фронта, е опасно изкушение за мъжете в местното общество. Съпругите решават да я изолират, създават ѝ всевъзможни пречки и я докарват до пълно отчаяние. Ренато е на нейна страна и прави каквото може, за да помогне на жената, която обича.

В ролите 

 Моника Белучи: Мадалена "Малена" Бонсиньоре Скордия
 Джузепе Сулфаро: Ренато Аморозо
 Лучано Федерико: баща на Ренато
 Матилде Пиана: Майката на Ренато
 Гаетано Ароника: лейтенант Антонино „Нино“ Скордия
 Габриела Ди Луцио: любовница на барона
 Анджело Пелегрино: политически секретар
 Паола Паче: линчуваща жена
 Джилберто Идонеа: адвокат на Ченторби
 Пипо Патавина: претор
 Доменико Дженаро: фармацевт
 Антонио Фулфаро: бръснар
 Пиетро Нотариани: професор Бонсиньоре (баща на Малена)
 Клаудия Муции: Първа проститутка
 Лучия Сардо: Втора линчуваща жена
 Орнела Джусто: Проститутка

Източници

Външни препратки 
 
 
 „Малена“ в Rotten Tomatoes

Филми на Джузепе Торнаторе
Филми от 2000 година
Италиански филми от 2000 година
Италиански драми
Американски драми
Черен кадилак

„Черен кадилак“ () е трилър, филм на ужасите от 2003 г., режисиран от Джон Мурловски.

Сюжет 

Трима приятели, след като участват в сбиване в бар, потеглят по труден планински път, на който колата им се поврежда. Придружени от местния шериф, те се спускат по заледения склон на планината. След известно време забелязват, че са следени от черен „Кадилак“ и се опитват да го избегнат като поставят на истинско изпитание техния Сааб.

Външни препратки 

Американски филми на ужасите
Американски трилъри
Филми от 2003 година
Златьо Бояджиев

Златьо (срещано също като Златю или Злати) Георгиев Бояджиев е български художник, известен със своите портрети и пейзажи. Считан е за един от най-самобитните български художници на XX век.

Биография и творчество 
Златю Бояджиев е роден на 22 октомври 1903 г. в Брезово. Завършва живопис в Художествената академия в София при проф. Цено Тодоров с Васил Бараков, към които се присъединява Давид Перец и образуват легендарната група „Бараците“.

Неговото творчество обхваща два основни периода, разделени от 1951 г., когато получава тежък инсулт и се парализира дясната му половина. След няколко години започва да рисува с лявата ръка. Първият период се отличава с неокласически маниер при композирането на сцени със сюжети от селския бит. При втория период стилът на художника се променя коренно по посока на гротесковата образност, включването на десетки фигури в композициите и експресивна цветност. Организира самостоятелни изложби в София и Пловдив.

Народен художник. Герой на социалистическия труд. Носител на наградата на Съюза на българските художници „Владимир Димитров – Майстора“. Сред най-известните му творби са: „Село Брезово“, „На трапезата“, „Две сватби“. Голяма част от платната му са подредени в къща музей в Пловдив.

Златю Бояджиев участва в малка роля на художник във филма „Дърво без корен“.

Умира на 2 февруари 1976 г. в Пловдив.

Галерия

Вижте също 
 Постоянна експозиция „Народен художник Златю Бояджиев“
 Пейзаж (Златьо Бояджиев)

Източници

Външни препратки 

 Картини на Златьо Бояджиев

Български живописци
Герои на социалистическия труд на България
Носители на орден „Георги Димитров“
Народни художници
Погребани в Централния траурен парк Пловдив
Почетни граждани на Пловдив
Родени в Брезово
Починали в Пловдив
Meteora

„Meteora“ е вторият албум на групата Линкин Парк (ако не се брои „Reanimation“). През 18-те месеца при записването на албума Линкин Парк работят с Дон Гилмор, копродуцент на „Hybrid Theory“. Групата експериментира с голям набор от звуци и стилове, докато записват в домашните си студия, автобуса за турнета, а също така и в NRG Studios. Албумът е записан от Warner Brothers.

В „Meteora“ могат да се открият китари, пиано, скречове. В песента Nobody`s Listening е включена японска флейта, наречена шакухачи. Вокалите се изпълняват от Честър Бенингтън и Майк Шинода.

През 2002 година по време на едно от турнетата на групата в Европа, групата се натъква на туристическа брушура за Гърция. В частност местността Метеора приковава вниманието им (гръцката дума се превежда като „висящи във въздуха“). Членовете на групата казват: „Искахме да напишем песни, които да носят енергията, която се съдържа в тази дума. Точно това е и мисията на албума – да откриеш себе си! Музиката ни цели да те накара да погледнеш навътре и да изразиш емоциите си“.

Парчето Session открива саундтрака към филма Матрицата: Презареждане. В лентата може да се чуе по време на финалните надписи.

Meteora продава в САЩ само през първата седмица от излизането си 810 000 копия. До днешен ден е продал над 18 млн. копия в световен мащаб.

Песните в албума 
 „Foreword+Don't Stay“ – 3:25
 „Somewhere I Belong“ – 3:37
 „Lying from You“ – 3:00
 „Hit the Floor“ – 2:47
 „Easier to Run“ – 3:30
 „Faint“ – 2:45
 „Figure.09“ – 3:21
 „Breaking the Habit“ – 3:21
 „From the Inside“ – 2:57
 „Nobody's Listening“ – 3:00
 „Session“ – 2:28
 „Numb“ – 3:07

Още за албума 
 Златен – 05.19.2003
 Платинен – 05.19.2003
 2x Платинен – 05.19.2003
 3x Платинен – 09.24.2003
 9x Платинен – 02.26.2004

Албуми на Линкин Парк
Музикални албуми от 2003 година
21 грама

„21 грама“ () е американска драма под режисурата на мексиканския режисьор Алехандро Гонсалес Иняриту („Вавилон“) с участието на Шон Пен, Наоми Уотс и Бенисио дел Торо („Обичайните заподозрени“).

Източници

Външни препратки 
 Официален сайт 

   

Филми от 2003 година
Американски криминални трилъри
Филми на Алехандро Гонсалес Иняриту
Хубава жена

Хубава жена () е американска романтична комедия от 1990 г., режисиран от Гари Маршал, по сценарий на Дж. Ф. Лоутън. В главните роли са Ричард Гиър и Джулия Робъртс, а в поддържащите - Хектор Елисондо, Ралф Белами, Лора Сан Джакомо и Джейсън Александър. Историята на филма се съсредоточава върху отношенията между холивудската проститутка, Вивиан Уорд, която е наета от богатия бизнесмен Едуард Люис за негов ескорт на няколко бизнес и социални срещи в продължение на една седмица. Заглавието на филма Хубава жена е базирано на песента О, хубава жена от 1964 г., написана и изпълнена от Рой Орбисън. Това е първият филм, в който си сътрудничат Гиър и Робъртс; вторият им филм Булката беглец излиза през 1999 г.

Първоначално замислен като поучителен разказ за класата и проституцията в Лос Анджелис, филмът е преосмислен като високобюджетна романтична комедия. Филмът има голям успех в боксофиса и е третият най-печеливш филм от 1990 г.

Награди 
 Златен глобус за главна женска роля на Джулия Робъртс
 Номинация за Оскар за най-добра главна женска роля на Джулия Робъртс
 3 номинации за „Златен глобус“ – за най-добра комедия, главна мъжка комедийна роля на Ричард Гиър и поддържаща мъжка роля на Хектор Елизондо
 4 номинации за Наградите на Британската академия
 Номинация от Гилдията на сценаристите на САЩ за оригинален сценарий

Романизации 
През 1991 г. е издадена романизацията на филма – романа „Хубава жена“ на писателката Сузане Шайблер.

Дублажи

БНТ (2003)

Диема Вижън (2013)

Външни препратки

Източници 

Американски романтични комедии
Филми от 1990 година
Филми на Тъчстоун Пикчърс
Филми за Бевърли Хилс
Дали

Дали може да се отнася за:
 Географски обекти
 Дали (област), в Йемен
 Дали (държава), историческа държава в Югоизточна Азия
 Дали (Кипър), село в Кипър
 Дали (Юннан), град в Юннан

 Хора
 Борис Дали (р. 1982), български певец
 Гала Дали (1894-1982)
 Салвадор Дали (1904-1989), испански художник
Пърл Харбър (филм)

„Пърл Харбър“ () е военен филм от 2001 г. с участието на Бен Афлек, Джош Хартнет, Кейт Бекинсейл, Куба Гудинг-младши, Джон Войт, Том Сайзмор, Алек Боудуин, Карл-Тщки Тагава, Мако, Дженифър Гарнър, Джейми Кинг. Филмът печели един „Оскар“ и е номиниран за други три.

„Пърл Харбър“ в България 
Филмът се излъчваше на 2 февруари 2015 г. по Kino Nova. Екипът се състои от:

Външни препратки 
 
 

Американски филми за Втората световна война
Филми от 2001 година
Култура на Хаваите
История на Хаваите
Филми на Майкъл Бей
Филми на Тъчстоун Пикчърс
Проклятието Блеър

„Проклятието Блеър“ () е нискобюджетен филм на ужасите от 1999 г., в който трима млади студенти мистериозно изчезват, след като отиват в гората.

Филмът се базира на легенда. Въпреки че се представя като достоверен, е изцяло измислен и режисиран. Това е и една от най-успешните му стратегии, тъй като филмът се продава много добре и става един от най-печелившите независими филми в историята. През 2000 следва и неговото продължение Проклятието Блеър II (2000).

Американски филми на ужасите
Филми от 1999 година
Сало, или 120-те дни на Содом

„Сало, или 120-те дни на Содом“ () известен още и само като Сало е италианска драма от 1976 година, на режисьора Пиер Паоло Пазолини. Филмът се основава на книгата „120-те дни на Содом“ от Маркиз дьо Сад.

Сюжет 
Филмът се развива по времето на фашизма и Бенито Мусолини в Италия. Четири високопоставени личности отиват в едно планинско имение и отвличат няколко младежи и девойки, като за организацията на оргиите отговарят и няколко проститутки. Във филма може да се видят сцени на принуждаване към анален секс, консумиране на човешки екскременти, садомазохизъм, изнасилване и мъчения.

В ролите

Източници

Външни препратки 
 
 
 „Сало, или 120-те дни на Содом“ в Rotten Tomatoes

Филми на Пиер Паоло Пазолини
Филми от 1975 година
Италиански драми
Френски драми
Прослушване (филм)

Прослушване е японски филм на ужасите от 1999 г., режисиран от Такаши Миике. Направен по едноименната новела на Рю Мураками. Във филма участват актьори, като Рю Ишибаши и Еихи Шийна.

Премиера 
Филмът е представен за първи път на Филмовия фестивал във Ванкувър на 6 октомври 1999 година. В Япония дебютира през март следващата година. В България премиерата му е на София Филм Фест на 7 март 2003 година.

Бележки 

Японски филми на ужасите
Филми от 1999 година
Изкуството на войната (филм)

За военния трактат със същото име на древния китайски автор Сун Дзъ вижте Изкуството на войната. 

„Изкуството на войната“ () е екшън филм от 2000 г. Заглавието на филма идва от едноименната древна китайска книга, написана от военния стратег Сун Дзъ. От нея е повлиян в известна степен и филма. Изпълнител на главната роля е Уесли Снайпс.

„Изкуството на войната“ в България 
Филмът има дублаж на български език по Диема през 2011 г. Екипът се състои от:

Филми от 2000 година
Американски екшъни
Канадски филми
Екшън филми
Филми на Уорнър Брос
Петя Янчулова

Петя Янчулова е българска състезателка по класически волейбол и плажен волейбол.

Родена е в София на 3 юли 1978 г. Състезава се заедно със своята сестра Цветелина Янчулова. Участва в Олимпийските игри (2000) в Сидни, Австралия и след това в Олимпийските игри (2004) в Атина.

Спортната ѝ кариера по женски волейбол в САЩ е главно в Сан Диего, щ. Калифорния, в клуба San Diego Toreros на Университета на Сан Диего. Когато сестра ѝ прекратява състезателната си кариера през 2007 г., заминава да играе професионален волейбол в Европа от сезон 2008 – 2009 г.

Източници

Външни препратки 
 Официален уебсайт 

Български волейболистки
Български плажни волейболистки
Плажен волейбол в САЩ
Волейбол в САЩ
Българи в САЩ
Родени в София
Хора от Сан Диего
Цветелина Янчулова

Цветелина (Лина) Янчулова, по-късно с фамилия по съпруг Тейлър (Taylor), е българска състезателка по класически волейбол и плажен волейбол.

Родена е в София на 12 април 1975 г. Състезава се заедно със своята сестра Петя Янчулова. Тя е 4 пъти шампион на България със своя клуб „Левски“ (София). Участва на Олимпийските игри (2000) в Сидни, Австралия и на Олимпийските игри (2004) в Атина.

Започва университетската си спортна кариера по женски волейбол в клуба Idaho Vandals на Университета на Айдахо в гр. Москоу, щ. Айдахо, САЩ. Спортната ѝ кариера в САЩ е главно в Сан Диего, щ. Калифорния, където тренира плажен волейбол и е треньорка в Coast Volleyball Club.

Прекратява състезателната си кариера през 2007 г.

Омъжена е за бившия състезател по американски футбол от НФЛ Арън Тейлър (Aaron Taylor), приела е неговото фамилно име. Имат 3 деца, живеят в Сан Диего.

Източници

Външни препратки 
 Официален уебсайт 

Български волейболистки
Български плажни волейболистки
Български треньори по плажен волейбол
Български треньори по волейбол
Плажен волейбол в САЩ
Волейбол в САЩ
Българи в САЩ
Родени в София
Хора от Сан Диего
Янчулова

Янчулова може да се отнася до:

 Петя Янчулова, българска волейболистка;
 Цветелина Янчулова, българска волейболистка.
Гергана Паси

Гергана Христова Паси (Грънчарова) е български политик, министър по европейските въпроси в правителството на Сергей Станишев.

Гергана Паси е родена на 14 юни 1973 г. в Пловдив. Има сестра близначка – Михаела Калайджиева. Завършва английската езикова гимназия „Георги Кирков“ в родния си град и специалност „Право“ в Софийския университет „Св. Климент Охридски“.

През 2001 г. е избрана за депутат в XXXIX народно събрание от листата на Национално движение „Симеон Втори“ (НДСВ). Назначена е от 27 април 2004 г. за заместник-министър на външните работи в правителството на Симеон Сакскобургготски. През 2005 г. е избрана за депутат в XL народно събрание, отново от листата на НДСВ, а на 2 септември 2005 г. повторно е назначена за заместник-министър на външните работи но в правителството на Сергей Станишев.

На 16 март 2007 г. е избрана за министър по европейските въпроси на мястото на Меглена Кунева, която поема поста европейски комисар по защитата на потребителите.

Владее английски и руски език.

Семейство 
Гергана Паси има два брака. Първият ѝ брак е с Петър Грънчаров, имат една дъщеря – Катерина Грънчарова.

Втори брак сключва със Соломон Паси на 14 февруари 2009 г. в село Стойките, с когото имат две деца.

Източници

Външни препратки 
 В дома на Гергана Грънчарова политиката е табу – портрет във в-к „Сега“

Български политици след 1989
Възпитаници на Софийския университет
Родени в Пловдив
Лъки Страйк

„Лъки Страйк“ () е американска марка цигари.

Историята ѝ датира от 1871 г., когато е лансирана като смес от тютюн за лула от Р. А. Патърсън в Ричмънд, Вирджиния. През 1916 г. се появява в завършен вид в тъмнозелена опаковка и се лансира от Американското тютюнево дружество.

Надписът „Препечено!“ („It's Toasted“) е използван през 1917 г. Той просто изразявал фабричния процес. Върху опаковката започва да се изписва „L.S./M.F.T.“ (Lucky Strike means fine tobacco, т.е. „Лъки Страйк означава превъзходен тютюн“).

През 1942 г. цветът на опаковката се променя от зелен на бял, тъй като медта, използвана за зеления цвят, била необходима за нуждите във Втората световна война.

През 1978 и 1994 г. правата по износа и правата в САЩ се закупуват от корпорацията „Браун и Уилямсън“, която днес е дъщерна компания на „Рейнолдс Америкън“.

През 1996 г. цигарите с филтър се пускат по пазарите в Сан Франциско, но те могат да се купят навсякъде в САЩ едва през 1999 г.

Ричмънд (Вирджиния)
Икономика на Вирджиния
Търговски марки на САЩ
Цигари
Браун и Уилямсън

Браун и Уилямсън (Brown & Williamson) е американска тютюнева корпорация, която произвежда цигари. Най-известна е с факта, че е в центъра на разследвания за умишлено манипулиране на съдържанието на цигарите. Бившият ѝ вицепрезидент за изследване и развитие Джефри Вайгънд е портретиран във филма „Вътрешен човек“ (1999).

На 30 юли, 2004, Ар Джей Рейнолдс се слива с действащата в САЩ част на Браун и Уилямсън. И двете компании стават дъщерни на новата компания Рейнолдс Америкън.

Марки на Браун и Уилямсън 
 Barclay
 Belair
 Capri
 Carlton
 GPC
 Kool
 Lucky Strike (Лъки Страйк)
 Misty
 Pall Mall (Пол Мол)
 Private Stock
 Raleigh
 Tareyton
 Viceroy (Вайсрой)

Производители на тютюневи изделия
Компании в Луисвил
Основани в САЩ през 1894 година
Горан Иванишевич

Горан Иванишевич () е бивш хърватски тенисист, роден на 13 септември 1971 г. в Сплит. През 2001 г. печели първенството по тенис в Уимбълдън.

На Олимпийските игри в Барселона през 1992 г. той печели първият олимпийски медал за скоро извоювалата си независимост страна.

Иванишевич се оттегля временно от тениса през 2001 г. поради операция на рамото. Завръща се в тениса през 2004 г., но само за кратко: след турнира в Уимбълдън той отново напуска тениса. Последният му мач е срещу Лейтън Хюит на 25 юни 2004 г. като австралиецът го побеждава в трисетов мач.

Външни препратки 
 
  Профил в ATP
  Списък с участия за Купа Дейвис

Югославски тенисисти
Хърватски тенисисти
Родени в Сплит
Спортисти на летните олимпийски игри 1992
Лейтън Хюит

Лейтън Глин Хюит () е австралийски професионален тенисист, спечелил турнира по тенис в Уимбълдън през 2002 г.

Хюит е роден на 24 февруари 1981 г. в Аделаида.

Около Коледа 2003 г. Хюит обявява годежа си с белгийската тенисистка Ким Клейстерс. Впоследствие двамата се разделят.
Австралиецът триумфира и на откритото първенство на САЩ през 2002 г. Хюит има 26 спечелени турнира в професионалната си кариера. Освен това талантливият тенисист, известен със своя силен характер, все още държи рекорда за най-млад тенисист, ставал номер 1 в световната ранглиста.

Външни препратки 
  Фен сайт
 
  Профил в ATP
  Списък с участия за Купа Дейвис

Хюит, Лейтън
Хюит, Лейтън